Platycercus

Platycercus (po slovensky rozela, staršie rosela alebo ploskochvost) je rod papagájov z Austrálie z čeľade papagájovitých. Platycercus znamená plochý (široký) chvost. Rozely sú prevažne semenožravé.

 Výskyt 
Rozely žijú v zalesnených oblastiach, na poliach, predmestských parkoch a záhradách Austrálie a jej priľahlých ostrovov. Ich najvyššia koncentrácia je v pobrežných pohoriach a rovinách, v stredných oblastiach Austrálie sa nevyskytujú. Časť populácie roziel sa vyskytuje v Tasmánii, na ostrovoch v Bassovom prielive, na Novom Zélande a na ostrove Norfolk. V dobe hniezdenia sa rozely zdržujú v pároch, či malých skupinkách. Po hniezdení sa zhromažďujú do veľkých kŕdľov, ktoré migrujú za vodou a potravou po širokej krajine.

Let roziel je kolísavý, s krátkymi periódami plachtenia.

Ich hlavnými potravinovými zložkami sú  semená rastlín a ovocie.

 Opis 
Rozely sú v priemere veľké od 25. Ich spoločným znakom je pestrofarebné perie so šupinatou kresbou na chrbte a svetlé, najčastejšie bielo zafarbené lícne partie.

 Chov v zajatí 
Nakoľko je ich perie nápadito pestro sfarbené, niekoľko ich druhov patrí medzi obľúbených obyvateľov voliér a klietok chovateľov a zoologických záhrad na celom svete.

Rozely vo všeobecnosti nepatria medzi príliš dôverčivé druhy papagájov, oproti iným druhom papagájov nie sú až tak silne socializačné, počas hniezdenia sú neznášanlivé aj voči príbuzným druhom.

 Taxonómia 
Rod rozela bol opísaný prírodovedcom Nicholas Aylward Vigorsom v roku 1825. Staršie sa sem zaraďovali aj druhy z rodu Barnardius a Psephotus.

V súčasnosti sa rozlišujú tieto druhy a poddruhy:
Papagáje Austrálie

Platycercus, Vigors 1825

 Rozela žltobruchá (Platycercus caledonicus), (Gmelin 1788)
 Rozela žltobruchá Brownova (Platycercus caledonicus brownii), (Kuhl 1820)
 Rozela žltobruchá pravá (Platycercus caledonicus caledonicus), (Gmelin 1788)
 Rozela bažantia/Pennantova (Platycercus elegans), (Gmelin 1788)
 Rozela bažantia/Pennantova východná (Platycercus elegans elegans), (Gmelin 1788)
 Rozela bažantia/Pennantova bledožltá (Platycercus elegans flaveolus), Gould 1837
 Platycercus elegans fleurieuensis, Ashby 1917
 Rozela bažantia/Pennantova južná (Platycercus elegans melanopterus), North 1906
 Rozela bažantia/Pennantova severná (Platycercus elegans nigrescens), Ramsay, EP 1888
 Rozela bažantia/Pennantova adelaidská (Platycercus elegans subadelaidae), Mathews 1912
 Rozela čienohlavá (Platycercus venustus), (Kuhl 1820)
 Platycercus venustus hilli, Mathews 1910
 Platycercus venustus venustus, (Kuhl 1820)
 Rozela šafránová/žltohlavá (Platycercus adscitus), (Latham 1790)
 Rozela šafránová/žltohlavá severná (Platycercus adscitus adscitus), (Latham 1790)
 Rozela šafránová/žltohlavá východná (Platycercus adscitus palliceps), Lear 1832
 Rozela pestrá (Platycercus eximius), (Shaw 1792)
 Rozela pestrá tasmánska (Platycercus eximius diemenensis), North 1911
 Rozela pestrá nádherná (Platycercus eximius elecica), Schodde & Short 1989
 Rozela pestrá východná (Platycercus eximius eximius), (Shaw 1792)
 Rozela žltolíca (Platycercus icterotis), (Temminck & Kuhl 1820)
 Rozela žltolíca tmavá (Platycercus icterotis icterotis), (Temminck & Kuhl 1820)
 Rozela žltolíca bledá (Platycercus icterotis xanthogenys), Salvadori 1891

Druhy rozielSlovenský a latinský názovFotografiaVeľkosťVýskytRozela žltolíca(Platycercus icterotis)500x150px, najmenšia rozelajuhozápadná AustráliaRozela bažantia (Pennantova)(Platycercus elegans)500x150pxvýchodná a juhovýchodná AustráliaRozela žltobruchá(Platycercus caledonicus)500x150px, najväčšia rozelaTasmániaRozela šafranová (žltohlavá)(Platycercus adscitus)500x150pxvýchodná AustráliaRozela pestrá(Platycercus eximius)500x150pxAustrália a Tasmánia. Vysadená na Novom Zélande – Severný ostrov a okolie Dunedin na Južnom OstroveWright D, Clout M (2001): The eastern rosella (Platycercus eximius) in New Zealand. DOC Science Internal Series 18. Department of Conservation, Wellington. 27 p (out of print) PDF fulltextRozela čiernohlavá(Platycercus venustus)500x150pxotvorené savany – záliv Carpentaria, Arnhem Land, Kimberleys, Austrália

 Iné projekty 

 Zdroje 


 Milan Vašíček – Australští papoušci

Kategória:Papagájovité